Sesia

La Sesia (pronunsià 'dcò ['sejza] an valsesianNavigAIS, carta nùmer 3, al punt n. 126; Tseschra an walser) a l'é un fium dël Piemont e dla Lombardìa.

 Përcors 
A nass a 2.500 m dal giassé dël Reusa, an Valsesia, e as campa an Pò dòp avèj traversà la val ch'a pòrta sò nòm e la pian-a antra le province ed Vërsèj e Noara.

 Afluent 
 Sërmensa
 Mastalon
 Séssera
 Serv
 Marcova

 Statìstiche 
A l'ha na portà media ëd 70,4 m3/sec, un bassin ëd 3037,6 km²Caratterizzazione bacini Idrografici (elab.I.c/7) - Allegato tecnico al Piano di Tutela delle Acque; Region Piemont, rev. dël 1m ëd luj 2004 (an sla rej ën .pdf: ) e na longheur ëd 139,6 km.Caratterizzazione bacini Idrografici (elab.I.a/5) - Allegato tecnico al Piano di Tutela delle Acque, Region Piemont, rev. dël 1m ëd luj 2004 (an sla rej ën .pdf: ).

 Portá media mensil 

 La Sesia ant la literatura 
Ël poeta piemontèis Nino Còsta a l'ha dedicaje na poesìa dal tìtol Le caudere dël Sesia (bele che an soa forma pì genita ël géner a sia feminin) e Sebastiano Vassalli a l'ha ambientà su soe rive, ant un pais imaginari ciamà Zardino, sò romanz La chimera.

 Le Caudere dël Sesia 
L'aqua da 'n sàut ëd vint mèter a casca
- tuta 'nt në sboch - drinta la conca 'd pera,
e a fuma e a beuj come na gran caudera
e a fa 'n rumor profond come 'd burasca.

Dëdzora 'l sol a rij, tra frasca e frasca,
l'aria l'é fin-a, përfumà, legera,
come 'l soris d'na faja matinera 
ch'as piega sl'orlo dël paireul d'na masca.

Noi, da sla piarda, dnans a la cascada
guardoma l'aqua an giù ch'a varia 'd tinta,
ch'a s-ciuma, ch'a s'arvòlta an gran diaolada

e 'nt lë splendor dla matinà seren-a
në smija ch'i sento tribulé là 'ndrinta
sai pa che misteriosa ànima an pen-a

Nino Còsta

 Nòte 

 Vardé 'dcò 
 Lista dij fium dël Piemont

Categorìa:Afluent dë snistra ëd Pò
Categorìa:Fium, dòire e rivo dël Piemont
Categorìa:Dòire, canaj, lagh e rivo dla Lombardìa